KOMISIJOS REGLAMENTAS (EEB) Nr. 128/91
1991 m. sausio 18 d.
iš dalies keičiantis Reglamentą (EEB) Nr. 3792/90 dėl specialių kiaulienos privataus saugojimo pagalbos suteikimo sąlygų
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo([1]) su paskutiniais pakeitimais, padarytais Reglamentu (EEB) Nr. 1249/89([2]), ypač į jo 4 straipsnio 6 dalį, 5 straipsnio 4 dalį ir 7 straipsnio 2 dalį,
kadangi pagal Komisijos reglamentą (EEB) Nr. 3792/90([3]) kiaulienos sektoriuje buvo pradėta taikyti privataus saugojimo pagalba; kadangi produktai, suteikiantys teisę į tokią pagalbą, yra išvardyti to reglamento priede;
kadangi tam tikri dažnai parduodami gabalai nėra įrašyti į tą sąrašą; kadangi dėl to tą sąrašą reikėtų papildyti, kad padidėtų atitinkamų intervencinių priemonių veiksmingumas;
kadangi šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3792/90 priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas taikomas pagalbos paraiškoms, paduotoms nuo 1991 m. sausio 21.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. sausio 18 d.